Berlevåg Mannsangforening

Berlevåg Mannsangforening er et mannskor i Berlevåg. Den ble stiftet 1917 og ble kjent i 2001 gjennom dokumentarfilmen Heftig og begeistret og oppfølgeren Heftig og begeistret: På sangens vinger som skildrer korets liv og virke. 

Korets dirigent er Anna Johanna Nikkinen. 

I tilknytning til filmlanseringene ble det også gitt ut CD med låtene som ble sunget i filmene. Berlevåg Mannsangforening har turnert i Norge og utlandet. Koret deltok med korsang på Kong Haralds 70-årsdag, og koret besøkte blant annet Roskildefestivalen i 2002 som en del av turneen.  I 2011 og 2015 var koret igjen i Danmark.«Kom til sine egne» – Finnmarken.no, 14. juni 2011

NRK laget et eget halv times program med koret i serien ”Folk” med tittelen «Fortsatt heftig & begeistret». Dette programmet ble sendt til en konkurransefestival i Murmansk i 2015. Koret deltok i et TV-program på japansk TV. Innholdet i programmet handlet om en operasanger som kom til Berlevåg, og fikk oppleve norsk, tradisjonell sjømat.

I kjølvannet av filminnspillingene har koret mottatt Berlevåg kommunes kulturpris (2000), LHLs gladpris (2001) og Finnmark fylkes kulturpris (2001).

Da Garnisonen i Sør-Varanger fylte 100 år i 2021 ble det laget en YouTube video der koret synger «Balladen om den grønne beret».

Referanser

 Kilder 
 Fra Mannskorets konsert i Berlevåg kirke 24. oktober 2015.

Kategori:Norske kor
Kategori:Kultur i Berlevåg
Kategori:Etableringer i 1917